5 เชนโรงแรมดัง แห่ประมูลโรงแรมในปั๊ม ปตท.ทั่วประเทศ - FINNOMENA
จากที่เคยมีข่าวว่า ปตท. จะมีโครงการพัฒนาธุรกิจโรงแรมราคาประหยัด (บัดเจตโฮเต็ล) ในสถานีบริการน้ำมันของ ปตท. ทั่วประเทศ ซึ่งเบื้องต้นคาดว่าจะเปิดให้บริการ 50 แห่ง ภายใน 5 ปีแรก
27 ต.ค. 2559

หลังจากที่เคยมีข่าวว่า ปตท. จะมีโครงการพัฒนาธุรกิจโรงแรมราคาประหยัด (บัดเจตโฮเต็ล) ในสถานีบริการน้ำมันของ ปตท. ทั่วประเทศ ซึ่งเบื้องต้นคาดว่าจะเปิดให้บริการ 50 แห่ง ภายใน 5 ปีแรก
ล่าสุด ปตท.ได้เชิญกลุ่มผู้ประกอบการโรงแรม 5 ราย ได้แก่ เซ็นทารา ดิเอราวัณ ซีพีแลนด์ บี2 และวินแดมกรุ๊ป เข้าไปนำเสนอข้อมูลและโครงการไป เมื่อวันที่ 17 ตุลาคม พร้อมประกาศผลรอบแรกในวันที่ 11 พฤศจิกายนนี้
ซึ่งการนำเสนอเป็นไปอย่างเข้มข้น อาทิ กลุ่ม B2 มีความได้เปรียบตรงที่มีประสบการณ์ในการทำกิจการโรงแรมราคาประหยัดระดับราคา 500 บาท ที่ทำมานานเกือบ 10 ปี เป็นจุดแข็ง
ส่วนทางด้าน กลุ่ม ซี.พี.แลนด์ ก็กำลังมีแผนขยายธุรกิจโรงแรมอย่างจริงจัง ได้นำเสนอแบรนด์ใหม่สำหรับเข้ามาแข่งขันในครั้งนี้โดยเฉพาะ
หรืออย่างกลุ่มดิ เอราวัณ กรุ๊ป ก็มาแรงเนื่องจากโมเดลการลงทุน และการบริหารแบรนด์ Hop Inn นั้นที่ประสบความสำเร็จค่อนข้างสูงในขณะนี้ เป็นต้น
ทั้งนี้ ปตท. จะคัดเลือกแบรนด์โรงแรมที่นำเสนอโปรเจ็กต์เข้ามา จาก 5 ราย ให้เหลือ 3 รายในเดือน พ.ย. และคัดให้เหลือแบรนด์เดียว ในเดือน ธ.ค. นี้
ต้องติดตามดูกันต่อไปว่าแบรนด์ไหนจะได้ประโยชน์ในครั้งนี้ ส่วนผู้ให้บริการ Budget Hotel Chain เจ้าอื่นๆ ที่อยู่ในตลาด ก็อาจได้รับผลกระทบจากโครงการนี้กันบ้าง
อ่านเต็มๆได้ที่ : http://www.prachachat.net/news_detail.php?newsid=1477460029
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: